ཐིམ་པར་གྱུར། ཅེས་བརྗོད་ལ་ལས་རྡོར་ལ་གཏད། དེས་ཀྱང་སྔར་ལྟར་རྟེན་ལ་གཏོར་རོ། །མེ་ལྷ་ལ་
གཏང་རག་དཀྱུས་ལྟར་ཕུལ་གྲུབ་ནས། དེ་ནས་མིག་ཐུར་གྱིས་མིག་སྨན་དྲངས་ཏེ། ཇི་ལྟར་མིག་
མཁན་རྒྱལ་བོ་ཡིས། །ཞེས་པ་ནས། ལྷུར་མཛད་པར་གྱུར། ཅེས་པའི་བར་བརྗོད་ཅིང་སྤྱན་
དབྱེའོ། །དེ་བཞིན་དུ། འགྲོ་བ་ཆོས་ཀྱི། ཞེས་པ་ནས། ཨོཾ་བཛྲ་ཀརྣ་ཤོ་དྷཱ་ཡ་ཨཱཿཧཱུྃ་སྭཱཧཱ།
ཞེས་པའི་བར་བརྗོད་ལ་སྙན་འབྲུ་ས་སྙན་དབྱེ་བའི་ཚུལ་དང༌། ཟག་བཅས་ཕུང་བོའི་དྲི་སྤངས་
409

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
པ། །ཞེས་པ་ནས། ཨོྃ་བཛྲ་རོ་མ་དྷ་ར་ཨཱཿཧཱུྃ་སྭཱཧཱ། ཞེས་པའི་བར་རྨང་འཚེར་གྱིས་ཤངས་དབྱེ་
བའི་ཚུལ་དང༌། རྒྱལ་བའི་ཚེམས་དཀར་བཞི་བཅུ་ལ། །ཞེས་པ་ནས་ཨོཾ་དནྡྷ་ཤོདྷཱ་ཡ་ཨཱཿ
ཧཱུཾ་སྭཱཧཱ། ཞེས་ཚེམས་ཤིང་གིས་ཚེམས་དབྱེ་བའི་ཚུལ་དང༌། ཆོས་ཀྱི་རོ་ཡི་དགེ་བ་ཡིས། །ཞེས་པ་
ནས། ཨོཾ་བརྗོད་ག་ཊ་ཡ་ས་མ་ཡ་པྲ་བེ་ཤ་ཡ་ཧཱུཾ། ཞེས་ཞལ་ཐུར་གྱིས་ཞལ་དབྱེ་བའི་ཚུལ་བྱ།
དེ་ནས་ཙ་རུའི་བཟའ་བར་གྲགས་པའི་ལྷ་བཤོས་ཆེན་པོ་རྒྱན་སྣ་ཚོགས་ཀྱིས་བརྒྱན་པའི་ཚོགས་གཏོར་དང་་
བསྒྲུབ་པའི་འོ་ཐུག་ལ་སོགས་པ་ནང་མཆོད་ལྟར་བྱིན་གྱིས་བརླབས་ལ། གཟུགས་སྒྲ་དྲི་རོ་ནས།
སྭཱཧཱའི་བར་དང་། ཞལ་ཟས་རོ་བརྒྱ་ཞེས་སོགས་དང༌། རྒྱལ་བས་བདུད་བཅོམ་ཞེས་པ་ནས།
ཏིང་འཛིན་ཟས་དང་ཆོས་ལ་སྤྱོད་པར་ཤོག །ཅེས་པའི་བར་བརྗོད། དེ་ནས། ཨོཾ་ཨཱཿཧྲཱིཿ
ཞེས་སོགས་ཀྱིས་ཞལ་བསིལ་དང༌། མཆོད་ཡོན་ཕུལ། ཨོཾ་བཛྲ་ཏཾ་བུ་ལ་ཡེ་སྭཱཧཱ། ཞེས་པས་སོ་རྩི་
དབུལ། རྟེན་རྣམས་ཀྱི་ཐུགས་ཀར་རྡོ་རྗེས་རེག་ལ། ཨོཾ་ཧཱུྃ་ཏཱཾ་ཧྲཱིཿཨཱཿ ཨོཾ་ཡ་མཱནྟ་ཀ་ཧཱུྃ་ཕཊ།
ཅེས་ལྷའི་སྔགས་དང་། ། ཁྲུས་དཀྱིལ་སྟེང་གི་མེ་ལོང་རྟེན་ལ་ཕྱིར་བསྟན་ཏེ། ཨོཾ་ཨཱཿཧཱུྃ་རྟེན་རྣམས་
དཔལ་རྡོ་རྗེ་འཇིགས་བྱེད་ཡབ་ཡུམ་དུ་གསལ་བ་འོད་དུ་ཞུ་ནས་སྐུ་གསུང་ཐུགས་
ཀྱི་རྟེན་སོ་སོའི་རྣམ་པར་གྱུར། ཅེས་པས་རྟེན་སོ་སོའི་གཟུགས་སུ་བསྒྱུར། མངའ་དབུལ་ལ་སྤྱི་
དང་བྱེ་བྲག་གཉིས་ལས། དང་པོའི་སྡོམ་ནི། ཆུ་བཞི་ཉེར་སྤྱོད་འདོད་ཡོན་དང༌། །ནང་མཆོད་དབུལ་ཞིང་
བསྟོད་པ་བྱ། །མཎྜལ་རྟགས་བརྒྱད་ཁྲུས་གོས་རྒྱན། །འདོད་ཡོན་རིན་ཆེན་བདུན་དང་བཅུད། །གདུགས་
སོགས་འབྲུ་དང་རིན་ཆེན་སྣ། །སྨན་དང་བཀྲ་ཤིས་སྤྱི་ཡིན་ནོ། །ཞེས་པའི་རིམ་པ་ལྟར། ཆུ་བཞི་ཉེར་སྤྱོད་
འདོད་ཡོན་ལྔ། ཁངྒ་ངྒིཀ་གིས་བསངས་ཏེ་བྱིན་གྱིས་བརླབས། དག་ཅིང་དྲི་མེད་སོགས་དང་། ༀ་
ཨཱཿཧྲཱིཿ ཞེས་སོགས་ཀྱིས་ཆུ་བཞི་དབུལ། ལྷ་ཡི་མེ་ཏོག་ཅེས་སོགས་ཀྱིས་ཉེར་སྤྱོད་རྣམས་དང་།
རིན་ཆེན་དབང་གི་རྒྱལ་བོ་ཞེས་སོགས་ཀྱིས་འདོད་ཡོན་ལྔ།
བུདྡྷ་བོདྷི་ས་ཏྭ་ས་བ་རི་ཝཱ་ར་ཨོཾ་ཨཱཿཧཱུཾ། ཞེས་ནང་མཆོད་དང་བཅས་པ་ཕུལ།
ཨོཾ་སརྦ་ཏ་ཐཱ་ག་ཏ་གུ་རུ་
410

རབ་གནས་དགེ་ལེགས་རྒྱ་མཚོའི་ཆར་འབེབས་ཀྱི་ཟུར་འདེབས་འདོད་འཇོ་ནོར་བུའི་བུམ་བཟང་བཞུགས།
དེ་བཞིན་
བསྟོད་པ་ནི། མི་བསྐྱོད་རྡོ་རྗེ་ཡེ་ཤེས་ཆེ། །ཞེས་པ་ནས། རྡོ་རྗེ་སེམས་དཔའ་
ཕྱག་འཚལ་ལོ། །ཞེས་བསྟོད་པ་བྱ། དེ་ནས་མཎྜལ་དབུལ། ཇི་ལྟར་སྔོན་གྱི་སངས་རྒྱས་ལ། །
ཞེས་པ་ནས། ན་བཟའ་གསེར་གྱི་ཉ་རིས་ཅན། །ཕུལ་བ་དེ་བཞིན་བདག་འབུལ་གྱིས། །
ཅི་བདེ་བར་ནི་བཞེས་སུ་གསོལ། །ཞེས་པའི་བར་གྱིས་རྟགས་བརྒྱད་ཕུལ།
གཤེགས་དང་ཞེས་སོགས་དང་། ཨོཾ་སརྦ་ཏ་ཐཱ་ག་ཏ་སོགས་ཀྱིས་སྐུ་ཁྲུས་གསོལ། སྣ་ཚོགས་
དབང་བོ་སོགས་དང་། རབ་བྱུང་གི་ཆ་བྱད་ཅན་ཡིན་ན། དྲི་མེད་མཚན་ལ་ཞེས་པ་ནས། ཝསྟཱ་
ཡེ་ཨཱཿཧཱུཾ་སྭཱཧཱ། ཞེས་ན་བཟའ་དང༌། རྒྱལ་བ་མཚན་དཔེའི་ཞེས་སོགས་སྔགས་དང་བཅས་པས་
རྒྱན་ཕུལ། འདོད་ཡོན་འབུལ་བ་ནི། རྒྱལ་བ་ཟག་མེད་འབྱོར་ལ་མངའ་བསྒྱུར་ཡང་། །ཞེས་
པ་ནས། པཱུ་ཛ་མེ་གྷ་ཨཱཿཧཱུཾ། ཞེས་པའི་བར་དང༌། ཞིང་འདི་འཁོར་ལོ་ཞེས་སོགས་ཀྱིས་རིན་
ཆེན་སྣ་བདུན་ཕུལ། བཅུད་འབུལ་བ་ནི་རྣམ་བུམ་ཐོགས་ཏེ། རྒྱལ་བ་མགོན་པོ་དཔལ་གྱི་ཞེས་པ་
ནས། པཱུ་ཛ་མེ་གྷ་ཨཱཿཧཱུྃ་སྭཱཧཱ། བརྩེ་བའི་ཁོར་ཡུག་ནས་སྭཱཧཱ། ཞེས་པའི་བར་གྱིས་གདུགས་
སོགས་དང་། བདེ་གཤེགས་རྣམས་ལ་འབྲུ་ཕུལ་བས། །ཞེས་སོགས་ཀྱིས་འབྲུ་དང༌། རིན་
ཆེན་སྣ་བདུན་ཕུལ་བ་ཡིས། ། །ཞེས་སོགས་ཀྱིས་རིན་ཆེན་སྣ་བདུན་དང་། བདེ་གཤེགས་
རྣམས་ལ་སྨན་ཕུལ་བས། །ཞེས་སོགས་ཀྱིས་སྨན་དབུལ། ཆེ་བའི་ཆེ་མཆོག་ཅེས་སོགས་ཀྱིས་
ཤིས་པ་བརྗོད། བྱེ་བྲག་གི་མདའ་དབུལ་བྱེད་ན། སྡོམ་ནི། སྤུ་གྲི་འདྲེག་སྤྱད་སོ་མང་དང་། །ཞེས་
པ་ལྟར། རབ་བྱུང་གི་ཆ་བྱད་ཅན་ཡང་། ཇི་ལྟར་རང་བྱུང་མཆོད་རྟེན་དུ། །ཞེས་སོགས་ཀྱིས་དབུ་
སྐྲ་དང་ཞོལ་སྤུ་འདྲེག་པའི་ཚུལ་བྱ། དེ་བཞིན་གཤེགས་པའི་དཔེ་བྱད་ལ། །ཞེས་སོགས་ཀྱིས་
སེན་མོ་འདྲེག་པའི་ཚུལ་བྱ། ལོངས་སྐུའི་ཆ་བྱད་ཅན་ཡིན་ན། རྒྱལ་བའི་དབུ་སྐྲ་ཞེས་སོགས་དང་།
གསུང་རབ་ལ། ཁྲི་གོས་གླེགས་ཤིང་གླེགས་ཐག་གོ། །ཞེས་པ་ལྟར། རིན་ཆེན་དུ་མ་ལས་
411

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
གྲུབ་ཅེས་སོགས་དང་། སྣ་ཚོགས་དབང་བོའི་ཞེས་སོགས་སྔགས་དང་བཅས་པ་དང༌། ཟུང་
འཇུག་དམ་ཆོས་འཛིན་པ་ཞེས་སོགས་དང༌། སྤྲོས་པ་དུ་མ་རབ་ཏུ་ཞེས་སོགས་དང་།
མཆོད་རྟེན་ལ་ནི། སྲོག་ཤིང་འཁོར་ལོ་ཅོད་པཎ་འཕན། །རྒྱལ་མཚན་གདུགས་དང་
ཕྲེང་བ་གདན། །ཞེས་པ་སྟེ་རིམ་བཞིན། ཨོཾ་བཛྲ་ཨཱ་ཡུཿཥེ་སྭཱཧཱ། སེམས་ཅན་ཐམས་
ཅད་ཤེས་པ་བཅུ་དང་། ཞེས་སོགས་ཞི་བ་སྙིང་པོས་མཛད་པའམ། ཡང་ན་པདྨ་ལྕགས་ཀྱུའི་
གདུགས་དཀར་ཆོ་ག་ལས་བྱུང་བ་ལྟར། སེམས་ཅན་ཞེས་བཅུ་ཞེས་པ་ནས། ཀུན་བཟང ་སྨོན་
ལམ་འཇུག་པར་ཤོག །ཅེས་པ་གང་རུང་གིས་སྲོག་ཤིང་དང་། སེམས་ཅན་རྣམས་ནི་ཞེས་
སོགས་ཅོད་པན་དང་། སེམས་ཅན་རྣམས་ནི་ཞེས་སོགས་འཕན་དང༌། འཁོར་བ་མ་སྟོང་བར་
དུ་ནི། །ཞེས་སོགས་ཆུ་སྲིན་རྒྱལ་མཚན་དང༌། ཁམས་གསུམ་སེམས་ཅན་ཞེས་སོགས་གདུགས་
འཁོར་བའི་སེམས་ཅན་ཞེས་སོགས་མེ་ཏོག་ཕྲེང་བ་དང་།
དང་།
སེམས་ཅན་མ་ལུས་
སངས་རྒྱས་ཏེ། །ཞེས་སོགས་གདན་ཕུལ། དེ་དག་ནི་མངའ་དབུལ་ཏེ་རྟེན་ཇི་ལྟར་ཡིན་སྐབས་དང་
སྦྱར་བར་བྱའོ། །དེ་ནས། ཡེ་དྷརྨ་ལན་བདུན་བཟླས་ཏེ། འཆི་མེད་ལམ་ཀུན་ཞེས་སོགས་ཀྱིས་ཤིས་
པ་བརྗོད། མཇུག་ཏུ། ཨོཾ་སུ་པྲ་ཏིཥྛ་བཛྲ་ཡེ་སྭཱཧཱ། ཞེས་བརྗོད་ཅིང་མེ་ཏོག་ཐོགས་ཐལ་མོ་སྦྱར་ལ།
ཇི་ལྟར་སངས་རྒྱས་ཐམས་ཅད་ནི། །ཞེས་པ་ནས། བཞུགས་པར་རིགས་ཀྱི་བར་ཚར་
གཅིག་དང་། ཕྱོགས་བཅུ་ན་བཞུགས་པའི་ཞེས་པ་ནས། བརྟན་པར་བཞུགས་སུ་གསོལ་
བདེ་གཤེགས་ཀུན་
གྱི་བར་ལན་གསུམ་བརྗོད་དེ་རབ་གནས་ཀྱི་གཙོ་བོར་བཞེད་དོ། །དེ་ནས།
བཟང་ཞེས་པ་ནས། བཅོམ་ལྡན་ཁྱོད་ནི་བཞུགས་པར་མཛོད། །ཅེས་བརྗོད་ལ་ཡིག་བརྒྱ་
ལན་བདུན་བཟླས་ཏེ། མགོན་པོ་སྐལ་བ་ཞེས་པ་ནས། དོན་ཀུན་མཛོད། །ཅེས་པའི་བར་གྱིས་
གསོལ་བ་གདབ། ཧྲཱིཿདྷཱིཿ ཧྲཱིཿབཟླས་ཤིང་སྐུ་ལ་སོགས་པའི་སྟོད་དང༌། དབུ་དང༌། སྨད་ཀྱི་ཆ་རྣམས་ལ།
412

རབ་གནས་དགེ་ལེགས་རྒྱ་མཚོའི་ཆར་འབེབས་ཀྱི་ཟུར་འདེབས་འདོད་འཇོ་ནོར་བུའི་བུམ་བཟང་བཞུགས།
ལག་པ་གཡས་རྡོ་རྗེ་དང་བཅས་པས་ལན་གསུམ་བསྐོར་ནས་བརྟན་པར་བྱའོ། །དེ་ནས། མི་བསྐྱོད་རྡོ་
རྗེ་ཞེས་པ་ནས། ཕྱག་འཚལ་བསྟོད། །ཅེས་པའི་བར་གྱིས་བསྟོད། མཇུག་གི་སྡོམ་ནི། མཇུག་ཆོག་སྤྱི་
དང་འབྲིང་བསྡུས་ལ། བཟོད་གསོལ་ཆོས་སྐྱོང་ཡོན་བདག་བསྒོ། །ཡོན་འབུལ་མཇུག་གི་ཆོ་ག་འོ། །ཞེས་པའོ། །
དེ་ནས་མཇུག་ཆོག་ལ་དབང་ཆོག་ངེས་པར་ལེན་དགོས།
ལྷག་ཆད་ཁ་བསྐང་བའི་ཕྱིར་ཞི་བའི་སྦྱིན་སྲེག་
རྒྱས་པ་སོགས་བྱ་དགོས་ཏེ། པྲཛྙཱ་ཀྵི་ཏས། དེ་ལྟར་མངའ་དབུལ་བྱས་ནས་ཀྱང་། །སྦྱིན་སྲེག་ལས་ཀྱིས་
རྫོགས་པར་བྱ། །ཞེས་གསུངས་པ་ལྟར།
ཞི་བའི་སྦྱིན་སྲེག་ནི། དཀྱིལ་འཁོར་སྒྲུབ་མཆོད་དང་འབྲེལ་བའི་ལུགས་ཇི་ལྟ་བ་བཞིན་ཏེ་
འདས་ལྷ་བསྐྱེད་སྐབས། ཟླ་བའི་གདན་ཟུང་རེ་རེ། ཞེས་པའི་མཚམས་སུ་ལས་རྡོར་གྱིས་གཙོ་
འཁོར་ཐམས་ཅད་ཀྱི་སྔགས་བརྗོད། གཞན་སྔར་ལྟར་རོ། །སྤེལ་ཚིག་སྦྱོར་དགོས་ནི། བོ་དྷི་པྲྀཀྱྰ་ཡ།
བདག་ཅག་ཅེས་པ་ནས། ཁྱད་པར་དུ་ཆོ་གའི་ལྷག་ཆད་དང་། ཡོ་བྱད་མ་ཚང་བ་
དང༌། གཟི་བརྗིད་ཅེས་པ་ནས། ཡེ་སྭཱཧཱ། ཐོག་མཐའ་ཐམས་ཅད་ལ་རིགས་འགྲེ། འཕྲིན་ལས་
བཅོལ་སྐབས། ལྷ་རྣམས་ཀྱི་ཐུགས་ཀ་ནས་ཞེས་པ་ནས། ཁྱད་པར་དུ་ཆོ་གའི་ལྷག་ཆད་
དང་། ཡོ་བྱད་ནས་ལུས་ཤེལ་ལྟར་གྱུར། གཞན་དཀྱུས་ལྟར་བྱ། དེ་ནས་ཆོས་སྐྱོང་བསྒོ་ཚུལ་
ནི། མཆོད་པ་རྒྱས་པར་བཤམས། བྱིན་གྱིས་བརླབས་ལ། སྤྱི་སྒོས་ཀྱི་ཆོས་སྐྱོང་རྣམས་དང་འབྱུང་བོ་ཐམས་
ཅད་ལ་གཏོར་ཆོག་རྒྱས་བསྡུས་ཅི་རིགས་ཀྱིས་ཕུལ་ལ། མེ་དང་ས་ཆུ་རླུང་རྣམས་ལས། །ཞེས་པ་
ནས། སྐུ་གཟུགས་འདི་དག་མཆོད་པར་མཛོད། །རྡོ་རྗེ་འདི་ནི་རྡོ་རྗེ་ཆེ། །སངས་
རྒྱས་ཀུན་གྱིས་བྱིན་བརླབས་པའོ། །དམ་ཚིག་འདི་ལས་འདས་ན་ནི། །རིགས་
རྣམས་མྱུར་དུ་ཐལ་བར་རློག །ཅེས་བརྗོད། དེ་ནས་སྦྱིན་བདག་བསྒོ་བ་ནི། གདན་དཀར་པོའི་
སྟེང་དུ་འཁོར་ལོ་བྲིས། དེའི་སྟེང་དུ་སྦྱིན་བདག་སྡོད་དུ་བཅུག དེ་ནས་སློབ་དཔོན་གྱིས་མདོ་རྒྱུད་ནས་
413

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
གསུངས་པའི་སྐུ་གསུང་ཐུགས་ཀྱི་རྟེན་བཞེངས་མཆོད་ཀྱི་ཕན་ཡོན། མཆོད་པ་དགོས་ཚུལ་སོགས་བརྗོད་ལ།
ཁྱེད་ཀྱིས་ངེད་ལ་གང་གསོལ་བའི། །ཞེས་པ་ནས། མཆོད་པ་རྒྱུན་མི་འཆད་པ་དང་། །
ཞག་བདུན་བར་དུ་མཆོད་པར་བྱོས། །ཞེས་པའི་བར་འབྲུ་བཤད་དང་བཅས་ཏེ་བརྗོད། དེ་
ནས་སྦྱིན་བདག་གི་མདུན་དུ་མཆོད་པ་ཚར་གཅིག་བཤམས་ལ། སྦྱིན་བདག ཁངྒ་དྷཱིཿཀ་གིས་བསངས།
ཤཱུ་ནྱ་ཏཱས་སྦྱངས། སྦྱིན་བདག་སྟོང་པ་ཉིད་དུ་གྱུར། སྟོང་པའི་ངང་ལས་སྦྱིན་པའི་
བདག་པོ་སྐད་ཅིག་གིས་དཔལ་རྡོ་རྗེ་འཇིགས་བྱེད་ཞལ་གཅིག་ཕྱག་གཉིས་པའི་་་
རྣམ་པ་ཅན་དུ་གྱུར། ཅེས་ལྷར་བསྐྱེད། ལག་ཏུ་མེ་ཏོག་གི་འཕྲེང་བ་གཏད་དེ་རྟེན་ལ་བསྐོར་བ་བྱེད་
དུ་བཅུག དེ་ནས་མཆོད་པ། ཁངྒ་དྷཱིཿཀ་གིས་བསངས་ནས་བྱིན་གྱིས་བརླབས་ལ། བསོད་ནམས་
ཞིང་དུ་གྱུར་པའི་སངས་རྒྱས་ལ། །ཞེས་སོགས་ཚིགས་བཅད་གཅིག་དང༌། ཨོཾ་སརྦ་ཏ་ཐཱ་ག་
ཏ་ས་པ་རི་ཝཱ་ར་ཨཉྙཾ་ནས་ཤཔྟའི་བར་སྔགས་དང་བཅས་པས་མཆོད། བཀྲ་ཤིས་རྫས་བརྒྱད།
ཁངྒ་དྷིཀ་གིས་བསངས། ཤུཤཱུ་ནྱ་ཏས་སྦྱངས། སྟོང་པའི་ངང་ལས་རང་རང་གི་མིང་ཡིག་
དང་པོ་ཐིག་ལེས་བརྒྱན་པ་ལས་རྒུད་པ་ཐམས་ཅད་སེལ་ཞིང་འདོད་དགུའི་ཕུན་་
ཚོགས་ཡིད་བཞིན་དུ་སྩོལ་བའི་བཀྲ་ཤིས་ཀྱི་རྫས་སུ་གྱུར། ཅེས་པས་བྱིན་གྱིས་བརླབས་
ནས་སློབ་དཔོན་གྱིས་རྫས་དང་པོ་ཕྱག་ཏུ་བསྣམས་ཏེ། སྔོན་བཅོམ་ལྡན་འདས་རྒྱལ་བ་ཤཱཀྱ་
ཐུབ་པ། ཞེས་སོགས་དང༌། དབུ་མཛད་ཀྱིས་དབུ་བསྐུལ་ཏེ། མེ་ལོང་ཡེ་ཤེས་ཞེས་པ་ནས། བཀྲ་
ཤིས་དེས་ཀྱང་སྒྲིབ་པ་དག་གྱུར་ཅིག །ཅེས་པའི་བར་དང༌། ཚིག་ལྷུག་གི་ཐོག་མཐའ་སྦྱར་ཏེ།
རྫས་གཞན་རྣམས་ཀྱི་མིང་བར་དུ་བཅུག་ལ་ཚིགས་བཅད་ལྷག་མ། བཀྲ་ཤིས་དེས་ཀྱང་བགེགས་
རྣམས་ཞི་བར་ཤོག ཅེས་པའི་བར་བརྗོད་ལ་བཀྲ་ཤིས་ཀྱི་རྫས་རྣམས་རབ་གནས་བྱས་པའི་རྟེན་
རྣམས་ལ་འབུལ་བའི་ཚུལ་བྱ་ཞིང་བླ་མ་དང༌། ཡོན་བདག་དང་བྲལ་ན་གནས
་་གནས་པ་རྣམས་ཀྱིས་ཀྱང་དེ་དག་

རབ་གནས་དགེ་ལེགས་རྒྱ་མཚོའི་ཆར་འབེབས་ཀྱི་ཟུར་འདེབས་འདོད་འཇོ་ནོར་བུའི་བུམ་བཟང་བཞུགས།
ལ་རེག་པས་བཀྲ་ཤིས་ཀྱི་རྫས་དེ་དག་གིས་ཤིན་ཏུ་བཀྲ་ཤིས་པར་འགྱུར་རོ། དེ་ནས་ཡོན་བདག་གིས་ཀྱང་།
རྡོ་རྗེ་སློབ་དཔོན་དང་ཆོ་ག་པ་རྣམས་ཅི་འབྱོར་བའི་ཡོན་གྱིས་མཉེས་པར་བྱས་ལ། བསྔོ་བ་དང་། སྨོན་
ལམ་དང༌། བཀྲ་ཤིས་ཀྱི་དགའ་སྟོན་རྒྱས་པར་བྱའོ། །དེ་ལྟར་མདོ་རྒྱུད་དང་མཐུན་པར་རབ་གནས་ཚུལ་
བཞིན་དུ་བྱས་པས་གནས་སྐབས་དང་མཐར་ཐུག་གི་དགོས་འདོད་ཐམས་ཅད་ཡིད་བཞིན་ནོར་ལྟར་ལྷུན་
གྱིས་འགྲུབ་པར་འགྱུར་པ་ཡིན་ནོ། །ཞེས་རབ་གནས་དགེ་ལེགས་རྒྱ་མཚོའི་ཆར་འབེབས་ཀྱི་ཟུར་འདེབས་
འདོད་འཇོ་ནོར་བུའི་བུམ་བཟང་ཞེས་བྱ་བ་འདི་ནི་སྔ་གོང་ནས་བསྒྲིག་འདུན་ཡོད་པའི་ཐོག་ཉེ་ཆར་བ་་་་་་་
རོང་སཱུ་ཉིད་ཤོག་གི་དགོན་སྡེ་དགའ་ལྡན་ཆོས་དར་གླིང་གི་འདུ་ཁང་གསར་བསྐྲུན་ལ་ཁོ་བོས་རབ་གནས་་་་་
རྒྱས་པ་བྱས་སྐབས། དེ་ཀའི་ལག་ལེན་རྣམས་ཡི་གེར་བཀོད་པ་ཞིག་དགོས་ཞེས། བཀའ་འགྱུར་པ་ཨེར་ཏི་
ནི་མཁན་པོའི་སྤྲུལ་པའི་སྐུ་རིན་པོ་ཆེ་ནས་ལྷ་དར་དྲི་མེད་བཅས་བསྐྱལ་བའི་ངོར། དམ་པའི་ཕྱག་བཞེས་
བཞིན་བསྒྲིགས་པ་ཞིག་ཡོད་ཀྱང་། སླར་མཛོད་པའི་ཚ་བོ་བསྟན་པ་རྒྱལ་མཚན་གྱིས་ཐོག་མཐའ་བར་
གསུམ་གྱི་ལག་ལེན་ད་དུང་ཞིབ་ཏུ་དགོས་ཚུལ་ལྟར། ༧ཤཱཀྱའི་བཙུན་པ་བློ་བཟང་རྒྱལ་མཚན་སེངྒེས་སྦྱར་
པའི་ཡི་གེ་པ་ནི་གསོལ་དཔོན་ངག་དབང་རབ་རྒྱས་ཀྱིས་བགྱིས་པ་འདི་ཡང་རྒྱལ་བའི་བསྟན་པ་རིན་པོ་ཆེ་་་
དར་ཞིང་རྒྱས་ལ་ཡུན་རིང་དུ་གནས་པའི་རྒྱུར་གྱུར་ཅིག །
415